钦定古今图书集成/明伦汇编/宫闱典/第098卷 > 《太和公主还宫》李敬方
## 钦定古今图书集成/明伦汇编/宫闱典/第098卷 > 《太和公主还宫》李敬方

二纪烟尘外，凄凉转战归。边笳悲蔡琰，汉使泣明妃。
金殿更戎幄，青袪换毳衣。登车随伴仗，谒庙入中闱。
汤沐疏封在，关山故梦非。笑看鸿北向，休咏鹊南飞宫髻怜新样，庭柯想旧围。生还侍儿少，熟识内家稀。
凤去楼扃夜，鸾孤匣掩辉。应怜禁园柳，相见倍依依。